Sierra Modorra

La sierra Modorra u sierra de Codos ye una sierra de la branca aragonesa de lo Sistema Iberico con dirección NW-SE situada a lo sud-este de las sierras de Bicort y Espigar J. Vilá Valentí, Lluís Solé Sabarís, Manuel Terán: Geografía general de Espanya. Ariel Geografía. 1994, 141, a lo nord-ueste de la Sierra de Peco, a lo sud de la depresión d'Ebro y a lo norte de Campo Romanos.

Las suyas altarias principals se troban en lo pico de Codos (1.274 m), lo pico de Langa (1.302 m) y Caveras (1.221 m). Lo puerto de Mainar desparte estas dos altarias de la Talaya (1.237 m), a l'igual que La Uerba se situa entre lo semontano de sierra Modorra y la sierra de Peco. A l'ueste de Talaya ye lo naixedero de lo río Griu, que visto dende lo puerto de Mainar baixa enta lo nord-ueste y reculle las auguas de la versant nord-este de sierra Modorra.

La sierra de Modorra perteneixe principalment a los termins municipals de Codos, Torralbiella y Langa. La versant nordoriental perteneixe a Codos, lo semontano de la versant sudoccidental que baxa ta Campo Romanos perteneixe a Langa y Torralbiella, part de lo suyo semontano oriental tamién en Campo Romanos baixa ta La Uerba y ye en lo termin municipal de Mainar.

Encara que lo releu se formó en la orochenia alpina, los materials son rocas sedimentarias paleozoicas metamorfizadas (losetas, ortoquarcitas), que se plegoron en la orochenia herzinica.

Los carrascals fan part de la vechetación natural d'esta sierra.

 Toponimia 
A vegadas tamién se diz sierra de Codos. Labanha la nombra en portugués como serra de Codos en Itinerario del Reyno de Aragón (1610-1611) João Baptista Lavanha, Lupercio Leonardo de Argensola, Tomás Fermín de Lezaún y Tornos: Itinerario del reino de Aragón por don Juan Bautista Labaña. Establ. tipog. del Hospicio provincial, 1895, p 163.

 Referencias 

 Bibliografía 
 J. Vilá Valentí, Lluís Solé Sabarís, Manuel Terán: Geografía general de Espanya. Ariel Geografía. 1994.
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.
 Eduardo Viñuales Cobos: Red Natural de Aragón. Comunidad de Calatayud nº 17, 2007.
 Eduardo Viñuales Cobos: Red Natural de Aragón. Campo de Daroca nº 24, 2008.
 Eduardo Viñuales Cobos: Red Natural de Aragón. Campo de Cariñena nº 25, 2008.

*